
Προς το Προεδρείο της Βουλής των Ελλήνων
ΑΝΑΦΟΡΑ
[bookmark: _Hlk185441867]Προς τους κ.κ.:
1.Υπουργό Εργασίας και Κοινωνικών Ασφαλίσεων
2. Υπουργό Τουρισμού
Θέμα: «Εργοδοτική παραβατικότητα και καταστρατήγηση της εργατικής νομοθεσίας στον Επισιτισμό-Τουρισμό» 
Οι Βουλευτές Π.Ε. Κοζάνης, Καλλιόπη Βέττα και Π.Ε. Αργολίδας, Γιώργος Γαβρήλος, Τομεάρχες Τουρισμού και Εργασίας & Κοινωνικής Ασφάλισης του ΣΥΡΙΖΑ-ΠΣ αντίστοιχα, καταθέτουν προς τον Υπουργό Εργασίας & Κοινωνικής Ασφάλισης και την Υπουργό Τουρισμού, το από 9/5/2025 Δελτίο Τύπου της Πανελλήνιας Ομοσπονδίας Εργαζομένων στον Επισιτισμό – Τουρισμό (ΠΟΕΕΤ), με το οποίο στηλιτεύεται η συνεχής και μεθοδευμένη προσπάθεια της κυβέρνησης της Ν.Δ., κατάλυσης του δικαιώματος των εποχικά εργαζομένων στην Εστίαση και τον Τουρισμό, για αξιοπρεπείς αμοιβές και συνθήκες εργασίας.
Όπως καταγγέλλει χαρακτηριστικά η ΠΟΕΕΤ στο ανωτέρω δελτίο τύπου: «Το πάρτι εργοδοτικής παραβατικότητας καλά κρατεί!!!», με την ηγεσία του Υπουργείου Εργασίας και Κοινωνικών Ασφαλίσεων να αδιαφορεί για το τσουνάμι καταγγελιών παραβατικότητας και καταστρατήγησης της εργατικής νομοθεσίας. Η ΠΟΕΕΤ στην συνέχεια απευθύνει έκκληση προς την Επιθεώρηση Εργασίας και το Υπουργείο Εργασίας να εποπτεύουν την τήρηση της εργατικής νομοθεσίας και την εφαρμογή της ψηφιακής κάρτας εργασίας και καλεί την Πανελλήνια Ομοσπονδία Ξενοδόχων (Π.Ο.Ξ.) να συμβάλλει αναλόγως. 
Βρισκόμαστε στην έναρξη της θερινής τουριστικής σεζόν, και ήδη εξαιτίας της η  εντατικοποίησης της εργασίας, της συνεχούς παραβατικότητας και ατιμωρησίας που βασιλεύει, εξακολουθεί να υφίσταται τρομακτική έλλειψη προσωπικού -80.000 θέσεις εργασίας κενές- που θα έχει αρνητικό αντίκτυπο στη διατήρηση και αναβάθμιση της ποιότητας στον ελληνικό  τουρισμό. Οι εργαζόμενοι συνεχίζουν να παραμένουν αόρατοι για την ηγεσία του Υπουργείου Εργασίας και Κοινωνικών Ασφαλίσεων. Ως εκ τούτου καλούνται οι συναρμόδιοι υπουργοί να παρέμβουν και να απαντήσουν στις καταγγελίες των εργαζομένων.
Επισυνάπτεται η ανακοίνωση με τα αναφερόμενα σχετικά.
Παρακαλούμε για την απάντηση και τις σχετικές σας ενέργειες.
Αθήνα, 9 Μαΐου 2025
Οι καταθέτοντες Βουλευτές
Βέττα Καλλιόπη
Γαβρήλος Γιώργος

ΔΕΛΤΙΟ ΤΥΠΟΥ 


09.05.2025 


 


Παραβατικότητας..... συνέχεια 


 


Τι κι αν από 1η Μαρτίου εφαρμόζεται υποχρεωτικά η ψηφιακή κάρτα εργασίας στον κλάδο μας; 


Τι κι αν η Κ.Σ.Σ.Ε. Ξενοδοχοϋπαλλήλων κηρύχθηκε γενικώς υποχρεωτική από την Υπουργό Εργασίας; 


Το πάρτι εργοδοτικής παραβατικότητας καλά κρατεί!!! 


Καθημερινά τα γραφεία της Ομοσπονδίας μας κατακλύζονται από καταγγελίες εργαζομένων για 
καταστρατήγηση της εφαρμογής της ψηφιακής κάρτας, της ΣΣΕ αλλά και της εργατικής νομοθεσίας εν 
γένει. 


Γραφεία προσωπικού που χτυπούν την κάρτα κατά το δοκούν, μη πληρωμή υπερωριών και 
προσαυξήσεων από εργασία κατά την αργία, ενώ στο club med στην Β. Εύβοια η εργοδοσία 
πραγματικά το "τερμάτισε" καθώς επιχείρησε να μετατρέψει τις συμβάσεις του προσωπικού από το 
Ελληνικό Εργατικό δίκαιο στο Γαλλικό (;) 


Ευτυχώς τα αντανακλαστικά του Σωματείου μας στην επιχείρηση λειτούργησαν άμεσα και μπλόκαρε 
την όλη διαδικασία. 


Κάνουμε έκκληση πρώτα στην ΠΟΞ και μετέπειτα στην ανεξάρτητη αρχή επιθεώρησης εργασίας αλλά 
και στο Υπουργείο Εργασίας να εποπτεύουν την τήρηση της εργατικής νομοθεσίας. 


Η εντατικοποίηση της εργασίας μας που προκύπτει από την τρομακτική έλλειψη προσωπικού έχει 
ισοπεδώσει τα πάντα. 


Υπενθυμίζουμε στους υπεύθυνους πως δεν πρόκειται να είμαστε θεατές μπροστά στα όσα 
εκτυλίσσονται στον κλάδο μας. 


 


Γραμματεία Τύπου & Δημοσίων Σχέσεων 


 


 


 
 


 


 


ΠΑΝΕΛΛΗΝΙΑ ΟΜΟΣΠΟΝΔΙΑ ΕΡΓΑΖΟΜΕΝΩΝ ΣΤΟΝ  ΕΠΙΣΙΤΙΣΜΟ - ΤΟΥΡΙΣΜΟ 


Σόλωνος 87-89, 10679, Τηλ.: (210) 3637767 - 3637756, Fax: (210) 3637456,  E-mail: info@poeet.gr 


FEDERATION PANHELLENIQUE DES TRAVAILLEURS DE L’ALIMENTATION ET DU TOURISME 


PAN-HELLENIC FEDERATION ΟF WORKERS IN FOOD AND TOURISM SECTOR 


87 - 89 SOLONOS STR., ATHENS 


   






